**Δημήτρης Χατζής**

**Ο Κάσπαρ Χάουζερ στην έρημη χώρα**

**Ο τίτλος**

Στην αρχή του κεφαλαίου στο οποίο ανήκει το απόσπασμα, ο συγγραφέας εξηγεί ότι ο **Κάσπαρ Χάουζερ** ήταν ένα παιδί 15 – 18 ετών που βρέθηκε από έναν τσαγκάρη το 1928 σε ένα δάσος της Νυρεμβέργης. Η συμπεριφορά του και ο τρόπος επικοινωνίας με τους άλλους ήταν παράξενος, αφού είχε μεγαλώσει στο δάσος μακριά από την ανθρώπινη κοινωνία. Αφού παραδόθηκε στις αρχές, το παιδί αυτό έγινε αντικείμενο μελέτης από ειδικούς που παρατήρησαν τις αντιδράσεις και συμπεριφορές του.

**Θέμα:** Σκέψεις και συναισθήματα ενός Έλληνα εργάτη – μετανάστη στην Γερμανία, κατά την βραδινή επιστροφή από την δουλειά.

**Ενότητες**

**1η Ενότητα:** *Για να πάω… λαμπιόνι*: Η καθημερινή διαδρομή του εργάτη μέσα από το κέντρο της πόλης και οι σκέψεις του για την εργασία του.

**2η Ενότητα:** *Αφήνω … ξένων*: Το αίσθημα αποξένωσης του Έλληνα εργάτη.

**Νοηματικοί άξονες**

* Η γοητεία του τεχνολογικού πολιτισμού και η ψευδαίσθηση της ευημερίας που προσφέρει
* Ο απρόσωπος χαρακτήρας της σύγχρονης κοινωνίας
* Η αλλοτρίωση της εργασίας
* Οι δυσκολίες προσαρμογής του μετανάστη

**Σε τι αποσκοπεί η παρουσίαση της διαδρομής του μετανάστη και η περιγραφή της φωτισμένης πόλης;**

* αίσθημα ελευθερίας, ανακούφισης μετά από την κουραστική, πολύωρη εργασία
* Η μεγαλούπολη με καταστήματα, βιτρίνες, φωτεινές διαφημίσεις από την ελληνική επαρχία από την οποία πιθανώς προέρχεται.
* Η μαγεία και λάμψη του τεχνικού πολιτισμού ψευδαίσθηση ευημερίας η αφθονία αγαθών που προσφέρονται (ο φτωχός εργάτης είναι αποκλεισμένος από αυτά)

**Ποιες σκέψεις κάνει ο μετανάστης μπροστά στην βιτρίνα του καταστήματος της ΑΟΥΤΕΛ;**

* Προσπαθεί να ανακαλύψει τον εαυτό του, παρατηρώντας τα προϊόντα του εργοστασίου, στο οποίο εργάζεται
* Κάνει μία σειρά από σκέψεις:
* Σύνθετο παραγωγικό δίκτυο πολλών εργοστασίων
* Μεγάλες εργοστασιακές μονάδες με πλήθος εργαζομένων
* Μεγάλη ποσότητα πρώτων υλών
* Το τελικό προϊόν είναι «ξένο» προς τους εργάτες
* Κουραστική, μονότονη και επαναλαμβανόμενη εργασία
* Απρόσωπος μηχανισμός που εκμηδενίζει τον εργαζόμενο
* Αδυναμία οποιασδήποτε παρέμβασης του εργαζομένου, ώστε να αλλάξει η κατάσταση

 Βλέπει τον εαυτό του ασήμαντο, μηδαμινό, σαν ένα μικρόβιο, που δεν έχει καμιά αξία στην λειτουργία όλου του μηχανισμού.

 Εντυπωσιάζει η ευαισθησία του εργάτη και η ικανότητά του να σκέφτεται και να εμβαθύνει, η δημιουργική του φαντασία που ανακαλεί την κινηματογραφική εικόνα και την συγκρίνει με την ταπεινή του ύπαρξη.

**Σχολιάστε την φράση του Κώστα «*Τώρα το ξέρω το λάθος μου*» και τις σκέψεις του, καθώς βαδίζει στην μεγάλη λεωφόρο.**

* Διάψευση προσδοκιών για μια καλύτερη ζωή σε μία πιο προηγμένη κοινωνία
* η διαφορετικότητα και η ατομικότητα καταπνίγονται
* η επανάληψη και η περιοδικότητα κυριαρχούν όχι μόνο στην επαγγελματική ζωή, αλλά και στην κοινωνική
* ο άνθρωπος αποτελεί το γρανάζι μιας μηχανής

 αποξένωση, απομόνωση, απώλεια της ταυτότητάς του, απαισιοδοξία ότι έως το τέλος της ζωής του δεν θα βελτιωθούν οι όροι διαβίωσης.

**Ποιοι άλλοι παράγοντες επηρεάζουν την αποξένωση και απομόνωση του ήρωα στην Γερμανία;**

* Αδυναμία επικοινωνίας και προσαρμογής στις νέες συνθήκες
* Έλλειψη κουλτούρας, χαμηλό πολιτισμικό επίπεδο
* Προσήλωση σε συνήθειες της πατρίδας και του περιβάλλοντός του
* η μετανάστευση δεν ήταν για τον Κώστα συνειδητή επιλογή
* αφιλόξενη – σκληρή κοινωνία, τον αντιμετωπίζει ως εργάτη

Το πιο τραγικό: ο μετανάστης αποξενώθηκε και από την ίδια την πατρίδα του!

**Αφηγηματικοί τρόποι**

* Αφήγηση που έχει όμως τον χαρακτήρα εσωτερικού και στο τέλος με την χρήση του β' προσώπου εξωτερικού μονολόγου
* αφήγηση σε α' πρόσωπο **(**προσωπικός, εκμυστηρευτικός τόνος, προσωπικά βιώματα, σκέψεις, συναισθήματα)
* και σε β' πρόσωπο
* προκαλεί έκπληξη στο τέλος του κειμένου,
* μοιάζει με συνέντευξη στον συγγραφέα,
* προσδίδει χαρακτήρα ντοκουμέντου, ιστορικής μαρτυρίας,
* δίνει μεγαλύτερη αληθοφάνεια
* δίνει αμεσότητα, ζωντάνια

**Γλώσσα**

Απλή, άμεση, καθημερινή, φυσική με λαϊκές λέξεις (δείχνουν λαϊκή καταγωγή ήρωα, μικρές προτάσεις, παρατακτική σύνταξη, ασύνδετα, ηχομιμητικές λέξεις.

**Ύφος**

Απλό, λιτό, άμεσο, φυσικό, εξομολογητικό

**Σχήματα λόγου:** εικόνες, μεταφορές, επαναλήψεις, παρομοιώσεις, αντιθέσεις, οξύμωρο σχήμα (*το κανένα σπίτι μου, η καμιά πατρίδα μου*), προσωποποιήσεις, επαναλήψεις (κυρίως της λέξης *ξένος*)